Planlægningsguide til situationsdidaktik

**Af Jeppe Bundsgaard og Simon Skov Fougt**

Denne planlægningsguide er et arbejdspapir for den enkelte lærer, når der skal planlægges et *situationsdidaktisk forløb med fagdidaktisk reflekteret integration af it*. Planlægningsguiden skal opfattes som et fleksibelt værktøj, fordi forløbet givet vil ændre sig undervejs. Som *løbende* led i forberedelsen skal læreren skriftligt reflektere over de følgende spørgsmål. *Skriv stikord*

1. **Hvilken meningsfuld situation tager forløbet udgangspunkt i?** Hvad går forløbet ud på?
2. **Hvad skal eleverne lære?** Hvad er de(t) overordnede faglige mål for forløbet, relateret til Fælles Mål for det pågældende fag?
3. Hvorfor er det et godt forløb? Hvordan er det meningsfuldt?
4. Hvordan indgår it? Hvorfor er det en god idé?
5. **Hvad er det reelle produktionsmål?** Hvad skal eleverne (ende med at) producere?
6. **Opdeling af forløbet i faser. Dette er den omfattende del af beskrivelsen**Beskriv 5-10 faser, eleverne skal igennem fra start til slut. En fase har en aktivitet, en rolle i det samlede forløb, et delprodukt, et vurderingsfokus og et læringsmål.

|  |  |  |  |  |  |  |
| --- | --- | --- | --- | --- | --- | --- |
| **Fase** | **Fase-beskrivelse** | **Fase-tidsforbrug** | **Fasens rolle i det samlede forløb** | **Delprodukt** | **Vurderingsfokus** Faglige begreber og tilgange | **Læringsmål** |
| a. |  |  |  |  |  |  |
| b. |  |  |  |  |  |  |
| c. |  |  |  |  |  |  |
| … |  |  |  |  |  |  |

*Fase:* Fasens navn

*Fasebeskrivelse:* Kort beskrivelse af, hvad eleverne og læreren skal *lave* i fasen

*Fasetidsforbrug:* Hvor lang tid er der til fasen?

*Fasens rolle* skal relateres til det samlede forløb: Hvordan lægger denne fase op til følgende fase, og hvordan udgør fasen sammen med andre et delmål frem mod det samlede mål?

*Delprodukter* kan være fx idé, manuskript, blogindlæg, samtale, brainstorm, storyboard, billedanalyse, budget, dataindsamling osv.

*Vurderingsfokus* handler om at have øje for elevernes brug af faglige begreber og tilgange, samt hvilke faglige begreber og tilgange vil læreren vurdere delprodukterne ud fra. Hvor og hvordan skal du ”orientere” dine elever? Hvilke faglige pejlemærker har du? Hvilke faglige delområder skal du undervise direkte i? Det kunne fx være komposition, brug af billedsprog, brug af udregningsmetoder, opstilling af data, brug af analysetilgange.

*Læringsmål*: Hvilke faglige aspekter er der i de enkelte trin? Under hver fase ligger en række faglige aktiviteter, som eleverne skal igennem frem mod målet. Beskriv dem kort, relateret til Fælles Mål for det aktuelle fag

1. Hvilke udfordringer er der for lærere og elever? Hos hvem eller hvor kan du evt. søge hjælp?
2. Hvilke materialer/redskaber skal I have til rådighed?
3. Skitser det ”vellykkede” forløb. Hvad er succeskriterierne? Hvornår er du tilfreds?
4. Andre overvejelser